CELEX: 52007PC0782
Language: sl
Date: 2007-12-13
Title: Predlog sklep Sveta o odpovedi Protokola o ribolovnih možnostih in finančnem prispevku, predvidenih s Sporazumom med Evropsko skupnostjo in Islamsko republiko Mavretanijo o partnerstvu v ribiškem sektorju

Pomembno pravno obvestilo

|

52007PC0782

Predlog sklep Sveta o odpovedi Protokola o ribolovnih možnostih in finančnem prispevku, predvidenih s Sporazumom med Evropsko skupnostjo in Islamsko republiko Mavretanijo o partnerstvu v ribiškem sektorju  /* KOM/2007/0782 končno */  

	[pic] | KOMISIJA EVROPSKIH SKUPNOSTI |Bruselj, 13.12.2007COM(2007) 782 konč.PredlogSKLEP SVETAo odpovedi Protokola o ribolovnih možnostih in finančnem prispevku, predvidenih s Sporazumom med Evropsko skupnostjo in Islamsko republiko Mavretanijo o partnerstvu v ribiškem sektorju(predložila Komisija)OBRAZLOŽITVENI MEMORANDUMPROTOKOL o ribolovnih možnostih in finančnem prispevku, predvidenih s Sporazumom med Evropsko skupnostjo in Islamsko republiko Mavretanijo o partnerstvu v ribiškem sektorju, je bil sklenjen za obdobje dveh let od 1. avgusta 2006. V skladu s členom 12 Protokola se lahko dvakrat podaljša za obdobje dveh let na podlagi tihega soglasja pogodbenic, razen če ena od pogodbenic Protokol odpove. Navedena odpoved je predvidena v členu 13 Protokola, ki določa, da zadevna pogodbenica pisno obvesti drugo pogodbenico o svoji nameri, da Protokol odpove, in sicer vsaj šest mesecev pred dnevom izteka začetnega obdobja ali vsakega dodatnega obdobja.Finančni prispevek Protokola je določen na 86 000 000 EUR letno za ribolovne možnosti v okviru enajstih ribolovnih kategorij, ki jih lahko koristi približno dvanajst držav članic. Stopnja uporabe teh ribolovnih kategorij ni optimalna, saj večina kategorij ni uporabljena v zadostni meri, kar negativno vpliva na gospodarsko vitalnost in finančno donosnost tega protokola. Zato se ne predlaga tiha obnova tega protokola, temveč njegova odpoved v skladu s členom 13 Protokola, da bi se lahko začela pogajanja z Mavretanijo za oblikovanje novega protokola, ki bo nudil ribolovne možnosti, prilagojene dejansko ugotovljenim potrebam ladjevja zadevnih držav članic, s tem pa tudi ustrezno spremenjen finančni prispevek.Komisija zato predlaga, da Svet sprejme ta sklep.PredlogSKLEP SVETAo odpovedi Protokola o ribolovnih možnostih in finančnem prispevku, predvidenih s Sporazumom med Evropsko skupnostjo in Islamsko republiko Mavretanijo o partnerstvu v ribiškem sektorjuSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 300(2) v povezavi s členom 37 Pogodbe,ob upoštevanju predloga Komisije,ob upoštevanju naslednjega:(1) Skupnost in Islamska republika Mavretanija sta sklenili Protokol o ribolovnih možnostih in finančnem prispevku, predvidenih s Sporazumom med Evropsko skupnostjo in Islamsko republiko Mavretanijo o partnerstvu v ribiškem sektorju[1] za obdobje dveh let od 1. avgusta 2006. Ta protokol se v skladu s členom 12 Protokola lahko dvakrat podaljša za obdobje dveh let na podlagi tihega soglasja pogodbenic, razen če ena od pogodbenic Protokol odpove.(2) Ob upoštevanju nepopolne izkoriščenosti ribolovnih možnosti, odobrenih v okviru Protokola, je v interesu Skupnosti, da ta protokol odpove v skladu s pogoji iz člena 13 navedenega protokola in začne posvetovanje z Islamsko republiko Mavretanijo.(3) Da bi se zagotovilo nadaljnje izvajanje ribolovne dejavnosti po prenehanju veljavnosti tako odpovedanega protokola, je treba začeti pogajanja za oblikovanje novega protokola, bolje prilagojenega potrebam, ki so se pokazale glede ribolovnih možnosti ladjevja držav članic, v skladu s smernicami, ki jih je oblikoval Svet –SKLENIL:Edini členSvet pooblašča Komisijo, da odpove zgoraj navedeni protokol v imenu Skupnosti in da o tem uradno obvesti Islamsko republiko Mavretanijo.V Bruslju,Za SvetPredsednik [1] Uredba Sveta (ES) št. 1801/2006 z dne 30. novembra 2006 o sklenitvi Sporazuma med Evropsko skupnostjo in Islamsko republiko Mavretanijo o partnerstvu v ribiškem sektorju – UL l 343, 8.12.2006, str. 9.